Innan neɣ tanfaliyin n tazwara d tid n tagara, ttuneḥsabent d yiwet gar tẓulay i yesbadun tamacahut. Deg uḥric-a, ad neɛreḍ ad neg tasleḍt i yinnan-a deg tmucuha n Belɛid At Ɛli. Ad nẓer ma yella yessemres-itent, ma yella llant amek i gant, ma yella ulac-itent, anwi iḍrisen, acuɣer ur tent-yessemres ara ? deg tesleḍt n wamud n tmucuha i yura Belɛid At Ɛli, ad neɛreḍ ad d-nessegzi timsal-agi.